《次韵李曼朝散得郡西归留别二首》
宋代·苏辙

风波定后得西归，鸟鹊喧呼里巷知。
未熟黄粱惊破梦，相看白发信乘危。
豚肩尚有冬深味，蚕器应逢市合时。
父老为公留腊酒，不须犹唱式微诗。
怀印徒行尚故衣，邸中掾史见犹疑。
千人上冢乡关动，五马行春雨泽随。
醉里坠车初未觉，道中破甑复谁悲。
西行漫遣亲朋喜，早赋陶翁归去诗。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。